Di tuffɣa-nneɣɣer wennar deg temnaḍt n Ḥiẓer d At Ḥewwa nmugger-d kra n wuguren ladɣa ɣer yimɣaren d temɣarin-nni mi ten-nesteqsa ɣef usentel-agi iɣef nettnadi.Yal yiwen d acu n tmental i d-yettaf yal tikkelt, neɣ mi ara ad nebdu yid-sen awal ad ibeddel ameslay wa ad dyawi awal ɣef usentel-nniḍen, ma d wiyaḍ qqaren-d kan dakken ur zmiren ara ad ḥkun timucuha deg ass, timucuha-agi ḥekkuntent kan deg yiḍ; Llan daɣen kra mi ara ad-bdun tettun amedya ad tebdu tettales mi ara yaweḍ ɣer tlemmast neɣɣer taggara ad yettu amek tettkemmil tmacahut-nni, neɣ wid yecfan ɣef tmucuha mi bdan ad ttalsen, mi walan gar yifassen-neɣ allal n usekles ad beddlen srid ṛṛay-nsen ad agin ad aɣ-d-alsen, ttagaden ad d-ɛeddin di ṭiliẓri neɣd-tban tugna-nsen anda nniḍen Ma d yiwet tefka-d ttiɛad i wass leflani tenna-d ilaq ad d-taseḍ tasebḥit, asmi dyiweḍ wass-nni nruḥ ɣur-s nufa-tt-id truḥ ɣer umejjay.